CELEX: 32016D1338
Language: fi
Date: 2016-08-04 00:00:00
Title: Neuvoston päätös (YUTP) 2016/1338, annettu 4 päivänä elokuuta 2016, Euroopan unionin Kosovoon (Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.) nimitetyn erityisedustajan toimeksiannon jatkamista koskevan päätöksen (YUTP) 2015/2052 muuttamisesta

5.8.2016   
               
               
                  FI
               
               
                  Euroopan unionin virallinen lehti
               
               
                  L 212/109
               
            NEUVOSTON PÄÄTÖS (YUTP) 2016/1338,
      annettu 4 päivänä elokuuta 2016,
      Euroopan unionin Kosovoon (*) nimitetyn erityisedustajan toimeksiannon jatkamista koskevan päätöksen (YUTP) 2015/2052 muuttamisesta
      EUROOPAN UNIONIN NEUVOSTO, joka
      ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
      ottaa huomioon unionin ulkoasioiden ja turvallisuuspolitiikan korkean edustajan ehdotuksen,
      sekä katsoo seuraavaa:
      
                  (1)
               
               
                  Neuvosto hyväksyi 25 päivänä tammikuuta 2012 päätöksen 2012/39/YUTP (1), jolla Samuel ŽBOGAR nimitettiin Euroopan unionin erityisedustajaksi, jäljempänä ’erityisedustaja’, Kosovoon.
               
            
                  (2)
               
               
                  Neuvosto hyväksyi 16 päivänä marraskuuta 2015 päätöksen (YUTP) 2015/2052 (2) erityisedustajan toimeksiannon jatkamisesta 28 päivään helmikuuta 2017.
               
            
                  (3)
               
               
                  Koska Samuel ŽBOGAR on nimitetty toiseen tehtävään, Nataliya APOSTOLOVA olisi nimitettävä uudeksi erityisedustajaksi Kosovoon 1 päivänä syyskuuta 2016 alkavaksi ja 28 päivänä helmikuuta 2017 päättyväksi kaudeksi.
               
            
                  (4)
               
               
                  Päätöstä (YUTP) 2015/2052 olisi näin ollen muutettava vastaavasti.
               
            
                  (5)
               
               
                  Erityisedustaja toteuttaa toimeksiantonsa olosuhteissa, jotka voivat huonontua ja jotka saattaisivat haitata Euroopan unionista tehdyn sopimuksen 21 artiklassa määriteltyjen unionin ulkoisen toiminnan tavoitteiden toteuttamista,
               
            ON HYVÄKSYNYT TÄMÄN PÄÄTÖKSEN:
      1 artikla
      Päätöksen (YUTP) 2015/2052 muuttaminen
      Korvataan päätöksen (YUTP) 2015/2052 1 artikla seuraavasti:
      
         ”1 artikla
         Euroopan unionin erityisedustaja
         1.   Jatketaan Euroopan unionin erityisedustajaksi, jäljempänä ’erityisedustaja’, nimitetyn Samuel ŽBOGARin toimeksiantoa 31 päivään elokuuta 2016.
         2.   Nimitetään Nataliya APOSTOLOVA erityisedustajaksi Kosovoon 1 päivänä syyskuuta 2016 alkavaksi ja 28 päivänä helmikuuta 2017 päättyväksi kaudeksi.
         3.   Erityisedustajan toimeksianto voidaan päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.”
      
      2 artikla
      Voimaantulo
      Tämä päätös tulee voimaan päivänä, jona se hyväksytään.
      
         Tehty Brysselissä 4 päivänä elokuuta 2016.
         
            
               Neuvoston puolesta
            
            
               Puheenjohtaja
            
            M. LAJČÁK
         
      
      
         (*)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.
      
         (1)  Neuvoston päätös 2012/39/YUTP, annettu 25 päivänä tammikuuta 2012, Euroopan unionin erityisedustajan nimittämisestä Kosovoon (EUVL L 23, 26.1.2012, s. 5).
      
         (2)  Neuvoston päätös (YUTP) 2015/2052, annettu 16 päivänä marraskuuta 2015, Euroopan unionin Kosovoon nimitetyn erityisedustajan toimeksiannon jatkamisesta (EUVL L 300, 17.11.2015, s. 22).